Oceanet:

Oceanet består af børn i alderen 3-4 år.

Afdelingen fungerer som en helhed, hvor børn og personale kender hinanden. Vi arbejder på Tværs af huset.

I hverdagen deles børnene i mindre grupper, i perioder på Tværs af huset, både til samling, spisning og aktiviteter.

Ved sygdom/ferie fordeler personalet sig sådan, at hverdagen fungerer bedst mulig for børnene.

Afdeling Oceanet råder over flere grupperum, et køkken, teaterrum. Herudover kan de benytte træningssal, kolonihave, legeplads og fællesrum.

**Pædagogiske overvejelser:**

Børn i 3-4-årsalderen er aktive, nysgerrige børn, der undersøger og udforsker verden.

De udvikler sig i fællesskabet og i samspillet med omgivelserne. Legen er vigtig for barnets trivsel og læring.

De udvikler sproget, motoriske færdigheder, legerelationer og sociale kompetencer.

Børnene begynder at vise interesse for tal, bogstaver, viden om sig selv og omverdenen.

Barnet har brug for en vekselvirkning mellem en tryg base og passende udfordringer for at udvikle robusthed og livsduelighed.

I gruppen kan der være børn med særlige behov.

Vi arbejder på, at alle børn skal trives, udvikles og føle sig som en del af fællesskabet. Vi har fokus på sociale kompetencer og at alle børn er en del af fællesskabet – at lege sammen, at lytte, vente på tur, at fortælle, være gode ved hinanden, sociale spilleregler, respekt for forskellighed og konflikthåndtering i børnehøjde.

Børnene kan og vil mange ting selv. Vi støtter dem i udvikling af selvhjulpenhed og selvstændighed eks. af/påklædning, oprydning, holde styr på egne ting.

På Aula ligger vi billeder og fortæller vi løbende om vores aktiviteter og hverdag